דינה קטן בן-ציון

דינה קטן בן-ציון (15 במרץ 1937 – 21 ביוני 2023) הייתה משוררת, מתרגמת וחוקרת ישראלית. דינה קטן נולדה בסרייבו שבממלכת יוגוסלביה בשנת 1937. באפריל 1941 נמלטה בזהות בדויה עם אמהּ לדוברובניק ובפברואר 1942 עברה לספליט. בספטמבר 1942 הוגלתה לאי בראץ' (Brač) שבקרואטיה. במאי 1943 נכלאה במחנה ריכוז באי ראב שבקרואטיה, ושוחררה בספטמבר 1943, עם כניעת איטליה. עברה לבארי שבאיטליה. ב-1945 עלתה לארץ ישראל במסגרת עליית הנוער. התחנכה בקיבוץ מרחביה. חזרה לסרייבו לפי בקשת הוריה, ובשנת 1948 עלתה שוב יחד עם הוריה. המשיכה בלימודים בגימנסיה העברית ירושלים. בעלת תואר ראשון באנגלית ובספרות עברית ותואר שני בהיסטוריה, שניהם מאוניברסיטת תל אביב. עבודת המוסמך שלה נושאת את הכותרת "המיעוט היהודי ביוגוסלביה 1945–1987: דינמיקה של ארגון וירושת רעיון הנודד: עיון היסטורי-ספרותי בתודעת זהותו של מיעוט". בשנת 2011 קיבלה תואר דוקטור בספרות משווה מטעם אוניברסיטת בר-אילן, על עבודה שכותרתה "המסע הנשי בספרות יהודי יוגוסלביה לשעבר", שנעשתה בהנחיית פרופ' טובה כהן ופרופ' סנדרה סטאו. פרסמה ספרי שירה אחדים ועסקה גם בתרגום מסרבו-קרואטית ומאנגלית. חקרה והרצתה על המורשת הרעיונית ביצירות סופרים ממדינות יוגוסלביה לשעבר. ב-1990 זכתה בפרס לתרגום מן השפות הסלאביות מטעם שר החינוך והתרבות, וב-1994 זכתה בפרס מטעם איגוד "PEN" של סרביה. בשנת 1994 ובשנת 2015 זכתה בפרס היצירה למתרגמים מטעם משרד החינוך והתרבות. בשנת 2021 זכתה בפרס עקביהו מטעם המחלקה לספרות עם ישראל של אוניברסיטת בר-אילן. התגוררה בקריית אונו, והייתה נשואה ואם לשניים. הלכה לעולמה ב-21 ביוני 2023. ארכיונה מופקד במכון גנזים של אגודת הסופרים בבית אריאלה בתל אביב. יריעה ברוח: שירים הוצאת הקיבוץ המאוחד, 1985 מלים מפליגות: שירים, ספרית פועלים, 1989 זמנים בתוכנו: שירים, הוצאת הקיבוץ המאוחד, 1993 שפה: שירים, הוצאת הקיבוץ המאוחד, 1997 נשימה הוצאת כרמל, 2003 נפש, מסע: קטעי התבוננות, הוצאת כרמל, 2008 יהודי יוגוסלביה, מרכז ההסברה, שירות הפרסומים, 1986 נוכחות והיעלמות: יהודים ויהדות ביוגוסלביה לשעבר בראי הספרות הוצאת מאגנס, 2002. המיתולוגיה הסרבית, הוצאת מפה, 2005 נשים כותבות עולם: סופרות יהודיות ביוגוסלביה לשעבר: פרקי עיון ומבחר תרגומים, הוצאת כרמל, 2013 על בית ומלים: מהלך חיים, הוצאת כרמל, 2017 - אוטוביוגרפיה. אייריס מרדוק, הבריחה מן הקוסם, בוסתן, 1977 אלכסנדר טישמה, השימוש באדם ספרית פועלים, 1987 איוו אנדריץ', אהבה בקסבה, ספרית פועלים, 1990 דנילו קיש, אנציקלופדיה של המתים, זמורה-ביתן, 1992 דובראבקה אוגרשיץ', מוזיאון הכניעה ללא תנאי, עם עובד, 2009 דינה קטן בן-ציון, ב"לקסיקון הספרות העברית החדשה" דינה קטן בן-ציון, ב"לקסיקון הקשרים לספרות ישראלית" דינה קטן בן-ציון, באתר "פרויקט הסיפור הקצר" דינה קטן בן-ציון, במיזם "סופרים קוראים" של המרכז לספריות וספרות בישראל דינה קטן בן-ציון, באתר אנתולוגיה מקוונת לשירה עברית רשימת הפרסומים של דינה קטן בן-ציון, בקטלוג הספרייה הלאומית Testimony of Dina (Katan) Ben Zion, Yad Vashem Testimonies משה גלעד, המתרגמת דינה קטן בן-ציון תמיד נותרה בצל, אבל מפעל חייה העשיר את כולנו, באתר הארץ, 24 ביוני 2023 רפי וייכרט, שיר: לזכר דינה קטן בן־ציון, באתר הארץ, 28 ביוני 2023 פרדרג פינצי, סיפור: המגורשים, תירגמה מקרואטית דינה קטן בן־ציון, באתר הארץ, 28 ביוני 2023} רות נצר, יש שירים של דינה קטן בן־ציון שכדאי לקחת אתנו למזכרת, באתר הארץ, 28 ביוני 2023 רונן סוניס, דינה קטן בן־ציון פתחה לפני קוראי העברית שער רחב לספרות ולשירה הסרביות והקרואטיות, באתר הארץ, 28 ביוני 2023 דינה קטן בן-ציון, דף שער בספרייה הלאומית דינה קטן בן-ציון, בלקסיקון הספרות העברית החדשה פרס עקביהו למשוררת דינה קטן-בן ציון, באתר אוניברסיטת בר-אילן, ‏30 ביוני 2021, כ' בתמוז תשפ"א אגודת הסופרות והסופרים העברים בישראל אבלה על פטירתה של ד"ר דינה קטן בן ציון ז"ל, באתר אגודת הסופרות והסופרים העברים בישראל, ‏22 ביוני 2023 מיכאל דק, מעט תקווה ומעט משמעות, באתר הארץ, 17 באוגוסט 2011 רמי סערי, "על בית ומלים" של דינה קטן בן-ציון: כפל הכפילות, באתר הארץ, 12 בפברואר 2018